**Spovedanie**

*Zorica Latcu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Doamne, dintr-a inimii prisaca,

Dorurile-n roi spre Tine pleaca.

Lunga-i calea foarte, pan' la Tine...

Cum s-o afle bietele-mi albine?

Fac popas in ierburi inflorite,

Spornic sug dulceata din ispite

Si sa bea din floare daca-ncearca

Aripa de pulbere si-o-ncarca.

Din maces, din crini, din matraguna,

Mirosul florilor in stupi l-aduna.

Mustul dulce-luminos le-mbata.

Au uitat spre Tine drumul, Tata.

Ca margaritarele-n siraguri,

Lin s-aseaza faguri langa faguri.

Doamne, intr-a inimii prisaca,

Dorurile ceara or sa-ti faca

Si din ceara Ti-oi aprinde Tie,

Maine, la vecernie, faclie.